
MIRINDA! 


LA KOLEKTO HEIDI HORTEN EN LEOPOLD-MUZEO 





Sur la unua paĝo direktoro de Leopold-Muzeo mag. Hans-Peter 
Wipplinger kaj d-ino Agnes Husslein-Arco, la kuratorino de la 
ekspozicio, kaj du ekzempleroj de la katalogo „WOW!“ 
Foto Walter Klag. 








Marc Chagall, La Amantoj, 1916 
Kopirajto CO Courtesy Heidi Horten - Kolekto 
(O Bildrecht, Vieno, 2018 





Ŝi estas la prezidanto de aŭstria glacihokea klubo, subtenas 


malavare bonfarajn organizojn kaj donas monon por la 
medicina esplorado: Heidi Goess-Horten, unu el la plej riĉaj 
homoj en Aŭstrio. Nun la unuan fojon ŝi donis la permeson 
ekspozicii parton de sia kolekto de pentraĵoj kaj aliaj artaĵoj 
en Leopold-Muzeo en Vieno ĝis la 29a de julio 2018. La 
titolo de la ekspozicio estas „WOW“, citaĵo el komiksoj de 
la poparta artisto Roy Lichtenstein. 


Inter la 170 objektoj troviĝas laboraĵoj de Paul Klee, Gustav 
Klimt, Andy Warhol, Marc Chagall, Erwin Wurm kaj multaj 
aliaj pentristoj de la ekspresionismo ĝis la nuntempo. 
Multajn el tiuj artverkoj oni ĝis nun ne vidis en publika 
loko. Horten vivas ĉe Worther-Lago en la aŭstria federacia 
lando Karintio en palaca vilao, kiu estas ornamita per 
verkoj de la plej famaj pentristoj. Daŭre ŝi vivas meze de 
siaj artobjektoj, sed nun por duona jaro parto estas for el 
ŝia ĉiutaga vivo. 


Ĉirkaŭ la vilao estas skulptaĵa ĝardeno. Unu el tiuj objektoj 
staras en la ekspozicio: “Singe Avise tres grand”, do Simio 
saĝa tre granda, skulptita 2005 ĝis 2008 fare de la 
artistparo Les Lalanne. Estis malfacile transporti tiun 
pezan, du metrojn altan bronzan objekton de Karintio al 
Vieno. 


La kuratorino de la ekspozicio, d-ino Agnes Husslein-Arco, 
akompanas sinjorinon Horten jam de jardekoj. Husslein 
konsilis ŝin okaze de aŭkcioj, en kiuj Horten anonime 
ofertis. La monon, kiun Horten heredis de sia edzo, ŝi 
elspezis parte por la aĉeto de altkvalitaj pentraĵoj kaj aliaj 
artaĵoj. Dum iu aŭkcio ŝi aĉetis la bildon "Les AMmoureux" 
(La Amantoj) de Chagall, kiu iĝis ŝia plej ŝatata. Ŝia plej 
grava deziro estas disponigi arton al ĉiuj. 

La ampleksa katalogo de la „wWOW”- ekspozicio ebligas 
kvazaŭ bonan rondiradon, trankvilan rerigardadon hejme 
kaj informadon. 


Renate kaj Walter Klag 


ĝiĝ 


„La arto, kun kiu mi vivas de multaj jaroj, iĝis konkreta arta 
historio. Tiun travivaĵon mi volas dividi kun aliaj homoj en 
la kadro de la ekspozicio en Leopold-Muzeo. Ankaŭ estis 
mia grava deziro, subteni la programojn de la arta perado 
kaj garantii senbaran aliron al la ekspozicio. Por mi arto 
havas ligantan elementon. La penso, ke mi povas kontribui 
per tiu projekto starigi ponton inter la generacioj kaj inter 
diversdevenaj homoj, donas al mi grandan ĝojon. 


Heidi Goess-Horten 


miĝ 


La kolektistino Heidi Goess-Horten 


Heidi Jelinek naskiĝis 1941 en Vieno kiel filino de 
gravuristo. En koktelejo ĉe la karintia Worther-Lago ŝi 
konatiĝis kun la 32 jarojn pli aĝa Helmut Horten (1909- 
1987), kiu posedis magazenan ĉenon en Germanio. Ili 
geedziĝis 1966. Post la morto de Helmut Horten ŝi heredis 
lian posedaĵon en la valoro de aktuale ĉirkaŭ du miliardoj 
da eŭroj. Post dua, malsukcesa geedziĝo ŝi iĝis la edzino de 
Karl Anton Goess en la jaro 2015. La antaŭuloj de Karl 
Anton Goess estis portugalaj nobeloj kun la nomo Gois. 


Ekde 1971 Heidi Horten estas vica prezidantino en la 
fondaĵa konsilantaro de Helmut Horten-fondaĵo, kiu 
subtenas la medicinan esploradon. Ŝi estas glacihokea fano 
kaj meceno kaj honora prezidanto de la Klagenfurta 
Glacihokea Asocio EC KAC ekde 2010. 


1996, dum aŭkcio en Londono, ŝi akiris 30 pentraĵojn de 
famaj pentristoj. En tiu periodo la arta merkato estas en 
senprospera stato, sed poste la prezoj de tiuj artaĵoj rapide 
kreskis. 


Renate kaj Walter Klag 





Ekspozicio WOW! 
Kopirajto O Courtesy Heidi Horten - Kolekto 
(O Bildrecht, Vieno, 2018 





Lyonel Feininger, La Geedziĝa Vojaĝo, 1908. 
(C Courtesy Heidi Horten Collection C Bildrecht, Wien, 2018 


650 JAROJ 
AŬSTRIA NACIA 
BIBLIOTEKO 





Libroj kaj gazetoj en Esperanto 
el Aŭstria Nacia Biblioteko. 
Guglo » oOnb trovanto 





La evangelia libro de Johano de Tropaŭ 
Evangeliar des Johannes von Troppau, Prag, 1368 





La fermilo de tiu libro kun la literoj AEIOU 
kaj la jarindiko 1446 

La Aŭstria Nacia Biblioteko (ANB') en Vieno estas historie tre eminenta, 
sed ankaŭ vigle vivanta biblioteko, kiu daŭre plijuniĝas. Kolektiĝas ĉio, kio 
aperas en presita aŭ cifereca formo en kaj pri Aŭstrio. Specialaj fakoj 
estas la kolektoj de papirusoj, globusoj, muzikaĵoj kaj dokumentoj en aŭ 
pri planlingvoj. 


La adreso de ANB estas Josefsplatz 1 en la unua distrikto. La nomo de tiu 
placo rilatas al la germana imperiestro Jozefo la dua“, la filo de Maria 
Theresia. 


Ne ekzistas dokumento pri la fondo de ANB, sed ekzistas “fonda 
kodekso”? el la jaro 1368. Tiu kodekso - la evangelia libro de Johano de 
Tropaŭ - estas la unua libro en la privata kolekto de la Habsburgoj, nome 
de la duko Albrecht la tria“. La literoj estas el oro, la skribo estas gotika 
frakturo. En la libro aperas la blazonoj de la tiamaj aŭstriaj landoj: Aŭstrio, 
Karintio, Stirio kaj Tirolo. 


Frederiko la tria”, kiu poste posedis la libron, skribigis sur la unuan paĝon 
la vokalojn A EI OU kaj la jarindikon 1444. Du jarojn poste la libro ricevis 
orumitan arĝentan garnaĵon kun jarindiko 1446 sur la fermilo. AEIUO 
oni klarigas ekzemple per latine AUSTRIAE EST IMPERARE ORBI UNIVERSO 
— Al Aŭstrio apartenas regi la tutan mondon. Tiun akronimon oni vidas en 
multaj lokoj de la monarĥio kaj ĝi indikas, ke Frederiko estis la posedanto. 


1Osterreichische Nationalbibliothek ONB. 
2 Jozefa Placo, germane „Josefsplatz“. Imperiestro Jozefo la 2-a estis 


reformema germana imperiestro kaj regis 1780-1790. Maria Theresia 
[terezia], ties patrino, ofte pruntis librojn el la imperiestra biblioteko. Tion 
pruvas ŝiaj mane skribitaj notoj. Ŝi regis 1740-1780. 


3 Kodekso estas lukse ilustrita kaj ornamita manskribita libro. 
4 Albreĥt la tria regis 1365-1395. 


” Germana imperiestro, regis 1440-1493. 

En tiu tempo oni parolis la unuan fojon pri „biblioteko“; ĝi konsistis el 50 
ĝis 60 libroj hermetike fermitaj en diversaj kestoj, kiujn Frederiko 
transportis kun si dum siaj vojaĝoj de unu rezidejo al alia. La libroj estis 
parte mane skribitaj, parte jam presitaj kaj estis tiam objektoj de prestiĝo, 
malpli fonto de scio. 


La evangelia libro estas la centra objekto de la ekspozicio „Trezorejo de la 
Scio“ (Schatzkammer des Wissens), kiu viziteblas ĝis la 13a de januaro 
2019. La evangelia libro de Tropaŭ estas la ekspoziciita „objekto de la 
monato“ en januaro 2018 kaj en januaro 2019. La sekvaj objektoj de la 
monato estas: 

En februaro 2018 papiruso el la dua jarcento post Kristo, kiu dokumentas 
la komercajn rilatojn inter Egiptio kaj Hindio. 

En marto 2018 du mandragoroj (Alraunen), kiuj havas la formon de homaj 
figuroj. 

En aprilo 2018: Unu folio el la jaro 1791 kun muziknotoj de la ne 
finkomponita rekviemo de Mozart. 

En majo: Akvarelo-guaŝo el 1815 montranta hoko-lilion crinum ornatum” 
kaj akvarelo el 1799 montranta bengalan tigron. 

En junio: Unu folio de la 42-linia biblio de Gutenberg. 

En julio: Presita mapo el la jaro 1513 de la tiam konata mondo. 

En aŭgusto: Foto el la jaro 1858 montranta la regionon de la nuna Sveda 
Placo en Vieno kun la malkonstruata urba muro. 

En septembro: Tre malneta poema manuskripto el la jaro 1984 de la 
aŭstria verkistino Ingeborg Bachmann”. 


6 Wolfgang Amadeus Mozart [mocart], komponisto, 1756-1791. 

7 Crinum ornatum (latina): Crinum [krinum] = har(ar)o, ornatum = 
ornamita. 

Johannes Gutenberg, ĉ. 1397-1468, inventinto de la libropresado. 


Ingeborg Bachmann [ingeborg baĥman], 1926-1973, aŭstria verkistino. 

En oktobro: Unu paĝo el la „Libro de la Kontraŭvenenoj“, 13a jarcento, en 
araba skribo kaj bildoj, kiuj montras diversajn serpentojn. 

En novembro: Tabula Peutingeriana (vidu sube). 

En decembro: Akvarelo montranta la monaĥejon Admont. 

Biblio de Gutenberg, Mainz, ĉirkaŭ 1454 


Por eviti damaĝojn estas urĝe necese, ke kelkaj objektoj estas 
ekspoziciataj nur dum unu monato, kiel ekzemple la muziknota folio de la 
rekviemo de Mozart, la biblio de Gutenberg kaj Tabula Peutingeriana; tiu 
antikva mapo montras la stratan reton de la romia imperio; kvankam 
temas pri kopio el la 12-a jarcento, ĝi estas monda dokumenta heredaĵo 
de UNESKO, same kiel la Ora Buleo“. Tiu buleo estas mezepoka 
latinlingva jura dokumento de Karolo la kvara, imperiestro de la Sankta 
Romia Imperio, eldonita en Metz en 1356. Ĝi fiksis la elektadon de la 
imperiestro fare de la tiam sep princoj, kiuj havis la elektorajton. 


10 germane Goldene Bulle. 

La privata habsburga biblioteko evoluis en la sekvaj jarcentoj al la kortega 
biblioteko kaj poste al la nacia biblioteko. 

La germana imperiestro Maksimiliano la unua“. tre ŝatis librojn. En la 
ekspozicio oni vidas liajn verkojn “Theuerdank” (signifas nobla pensado) 
kaj “Wei(Skunig” (signifas saĝa reĝo). Ambaŭ verkoj estas elstaraj 
ekzemploj el la pionira tempo de la libropresado komence de la 16-a 
jarcento. La privata habsburga biblioteko enorme evoluis fare de 
Maksimiliano. Li tre subtenis la libropresadon kaj komisiis famajn artistojn 
el la sudgermanaj landoj, ekzemple Albrecht Dŭrer““. Li edzinigis Maria de 
Burgund, poste Bianca Maria Sforza. Sekve la biblioteko pliriĉiĝis je gravaj 
majstroverkoj de la franca kaj itala libroarto. La administranto de la 
biblioteko Conrad Celtis parolis la unuan fojon pri “Bibliotheca Regia”, 
do reĝa biblioteko. 

Per la eldono de multaj libroj Maksimilano celis al eterna memoro post sia 
morto. 


Sub la regado de Maksimiliano la dua'“ la biblioteko troveblis en diversaj 
lokoj, interalie en malsekaj ĉambroj de la Minoritana Monaĥejo 
(Minoritenkloster), poste en la pli taŭga ejo Harrach-domo, kio estis parto 
de la imperiestra palaco Hofburg. Tie ĝi restis pli ol cent jarojn. 


La nederlanda erudito Hugo Blotius” iĝis la unua oficiala direktoro de la 
imperiestra biblioteko. Li realigis la unuan katalogon kun 7379 notoj pri 
libroj. Blotius proponis, ke unu ekzemplero de ĉiu libro, kiu presiĝis kun 
imperiestra privilegio, devas esti liverata al la imperiestra biblioteko. Tiu- 


1 Maksimiliano la unua, germana imperiestro, 1459-1519, filo de 

Frederiko la tria. 

12 Albrecht [albreĥt] Dŭrer, 1471-1528. 

13 1459-1508 

14 Maksimiliano la dua, germana imperiestro, 1527-1576. 

15 Hugo Blotius, 1533-1608, nederlanda juristo kaj bibliotekisto. 

ĉi reglamento validas principe ankoraŭ hodiaŭ. Ĉiu publicaĵo, eĉ lokaj 
gazetoj, notpaperetoj de famaj verkistoj, faldfolioj, afiŝoj kaj tiel plu devas 
esti kolektataj de ANB. 


En la jaro 1655 pro monomanko la komercista familio Fugger en 
Aŭgsburgo devis vendi 15 mil librojn. Ilin aĉetis imperiestro Ferdinando la 
tria“ kontraŭ 15 mil guldenoj, kvankam akceptebla prezo estintus 40 mil 
guldenoj. 


Peter Lambeck“” estis la bibliotekestro ekde 1663 kaj samtempe 
imperiestra historiografo. Por pliampleksigi la bibliotekon li ricevis ĉiujare 
1000 guldenojn de la imperiestro. Lia plej grava sukceso estis la 
transporto de la biblioteko en la burgo de Ambras al Vieno. Tiu burgo 
situas proksime de Innsbruck en Tirolo. Post la forpereo de la tirola linio 
de la Habsburgoj li kondukis 583 manskribaĵojn kaj 1500 presaĵojn per 
ŝipo sur la riveroj Inn kaj Danubo al Vieno. La 600 km longa droŝka veturo 
de Vieno ĝis Ambras tiam daŭris almenaŭ 14 tagojn, hodiaŭ per aŭto nur 
ok horojn. 

Aliaj en Ambras kaŝitaj verkoj venis nur en la jaro 1806 al Vieno, interalie 
la „Ambrasa Libro de la Herooj“. 


La nuna palacosimila biblioteka domego kiel parto de Hofburg ĉe Jozefa 
Placo por bonteni la tutan libraron konstruiĝis 1723 ĝis 1726 en baroka 
stilo. Centra parto estas la Pompa Salonego, kies ideoriĉa konstruado 
celas al kvar funkcioj: Glorejo por imperiestro Karlo la sesa“, biblioteko, 
librodeponejo kaj legejo. En la mezo de la salonego staras apoteoze 
diosimila statuo de la imperiestro. Karlo volis starigi monumenton de la 
scio, ne memorigilon por militaj sukcesoj. 


16 Regis kiel germana imperiestro 1637-1657. 
17 Peter Lambeck [lambek], 1628-1680, naskiĝis en Hamburg. 
18 Karlo la sesa, germana imperiestro, regis 1711-1740. 

La baroka biblioteko, Josefsplatz 1 


Tiam unu el la elstaraj objektoj estis la kolekto de Princo de Eŭgeno”, kiu 
ampleksas 15 mil librojn, kiuj ankoraŭ hodiaŭ troviĝas tie. La salonego 
estas arĥitekta majstroverko de la eminenta arĥitekto Bernhard Fischer 
von Erlach?”. Ĝi estas detale strukturita per kolonoj, arkoj, balkonoj, 
libroŝrankoj, pli alte aranĝitaj fenestroj kaj plafonaj freskoj. La 
finkonstruado okazis sub la direktado de la filo Josef Emanuel Fischer von 


19 Eŭgeno de Savojo, 1663-1736, franca nobelo, militestro de la habsburga 
Aŭstrio. 
22 Bernhard Fischer von Erlach [fiŝer fon erlaĥ], arĥitekto, 1656-1723. 

Erlach“'. La freskojn pentris Daniel Gran”. Baldaŭ evidentiĝis, ke en la 
nova domego ne eblos stoki la estontajn akiraĵojn. La lokoj teretaĝe sub la 
Pompa Salonego servis kiel remizo por ĉaroj. La kela etaĝo estas 10 
metrojn sub la nivelo de la Pompa Salonego kaj estas ne aerumebla. 


E 
NN 


«. 
LI 
, 0 
ŝ 
p. 
« 
e 
A 
= 
I 


„ 
iu 





Imperiestro Karlo la sesa 
sur arĝenta Talero el la jaro 1729 


1745 Gerard van Swieten?” iĝis direktoro de la imperiestra biblioteko kaj 


aĉetis multe da novaj verkoj, ne nur libroj, sed ankaŭ sciencaj eksponaĵoj. 
Krome li bindis kaj renovigis multajn verkojn. 


1780 ĝis 1781 Gottfried van Swieten““ reorganizis la katalogon per novigo: 
Por ĉiu libro li notis la informojn sur aparta slipo - entute estas 300 mil - 


21 Joseph Emanuel Fischer von Erlach [jozef emanuel fiŝer fon erlaĥ], 
1693-1742, arĥitekto, filo de Bernhard Fischer von Erlach. 

22 Daniel [daniel] Gran, 1694-1757, aŭstria pentristo de la baroka epoko. 
23 Gerard van Swieten [fan sviten], 1700-1772, nederlanda reformema 
kuracisto, propra kuracisto de imperiestrino Maria Theresia. 

24 Gottfried van Swieten [gotfrid fan sviten], 1733-1803, filo de Gerard 


van Swieten, aŭstria diplomato kaj direktoro de la imperiestra biblioteko. 

kaj ordigis ilin alfabete en 205 skatoloj, kiujn oni nomas kapsuloj. Temas 
pri la unua slipa katalogo en la historio de la bibliotekoj. Ĝi estas la bazo 
por scienca okupiĝo pri biblioteka laboro. Slipara katalogo povas esti 
daŭre aktualigata. 


En la 19-a jarcento eminentaj slavaj sciencistoj laboris por la imperiestra 
biblioteko. La slavaj kolektoj kaj la pliampleksigo de la kolektoj de 
papirusoj, manskribaĵoj, mapoj, muzikaĵoj kaj portretoj kaj presaĵoj iĝis la 
fundamento de la nuna multfaceta objektaro de ANB. 





En la Pompa Salonego (Prunksaal) 
troviĝas 200 mil libroj el la jaroj 1501 ĝis 1850. 
En la mezo la statuo de imperiestro Karlo la sesa”. 


23 La statuon skulptis verŝajne Antonio Corradini [antonio koradini] en la 
jaro 1735. Li naskiĝis 1688 en Venecio kaj mortis 1752 en Napolo. 

Komence de la 19a jarcento la kortega biblioteko organiziĝis denove kaj 
estis baldaŭ unu el la plej gravaj kaj ampleksaj humansciencaj bibliotekoj 
de la mondo. 1928 la Esperantomuzeo iĝis parto de la biblioteko. En la 
1930-aj jaroj oni planis konstrui 26-etaĝan centran bibliotekon en la 9-a 
distrikto por la libroj de la nuna ANB, Teknika Universitato kaj Universitata 
Biblioteko. Pro financaj kialoj la plano ne realiĝis. 

1992 inaŭguriĝis subtera librostorejo sub Burga Ĝardeno. 2005 
translokiĝis la Esperantomuzeo kaj la Kolekto por Planlingvoj de la 
malfacile trovebla ejo sub Miĥaela Kupolo en la bele renovigitan Palacon 
Mollard en Herrengasse 9. Tie la Nacia Biblioteko disponas pri moderna, 
sekura kaj klimatizita loko por deponi librojn kaj aliajn objektojn. 


En Palaco Mollard troviĝas ankaŭ la Globusa Muzeo kaj la Kolekto de 
Muzikdokumentoj. 

Sliparo en skatolo, 
kiun oni nomas ankaŭ „kapsulo“ aŭ „falsa libro“. 

Libroj en Pompa Salonego 

Beschreibung des Zettelkatalogs 
Beschreibung einer Reise durch Deutschland 


und die Schweiz, imJahre 1781 


Vierter Band 
Friedrich Nicolai 
Berlin und Stettin: 1784 





Priskribo de la slipara katalogo, 1784 

Multaj libroj aperas hodiaŭ en cifereca formo. Tamen en la biblioteko 
kolektiĝas kaj prunteblas ankaŭ la presita eldono. Multaj libroj kaj gazetoj 
komforte kaj senpage legeblas rete en skanita formo hejme sur la propra 
komputila ekrano. Se vi serĉas libron, vidu sub www.onb.ac.at. 


En sia „Vizio 2025“ ANB priskribas sian strategion kaj pozicion por la 
estonteco: Libera aliro al la scio; novigo; klerigo; respondeco por la 
heredita scio. La tradicia “biblioteko por kleruloj” transformiĝis al 
“malfermita centro de la scio” en la 21-a jarcento. La kvin celpunktoj 
estas: 


a) La dokumentoj alireblas ankaŭ en cifereca formo; 

b) Ĉia scio en ĉia formo estas kolektata; 

c) La aliro al la scio estas pli facila; 

d) Pere de ANB esplorado estas pli multspeca kaj efika; 
e) ANB pliriĉigas la kulturan kaj socian vivon. 

Kopirajto de la fotoj sur la paĝoj 10, 13, 16, 18, 19, 23, 24: ANB. 


Kopirajto de la teksto kaj de la aliaj fotoj: Renate kaj Walter Klag. 


JI Esp EES 


La Bulteneto. Jaro 2018. Numero 13. Autoroj: Walter kaj Renate Klag. 


Redaktejo: 1190 Wien, Rudolfinergasse 8/11, esperanto(EOchello.at. 


Zi 





La imperiestra kastelo Hofburg en la unua distrikto de Vieno 


8... La Pompa Salonego (Prunksaal) 

13 ... Miĥaela kupolo, iama sidejo de Internacia Esperanto-Muzeo IEM 
E ... Jozefa Placo (Josefsplatz) 

C ... Miĥaela Placo (Michaeler Platz) 

G ... Burga Ĝardeno (Burggarten) 

Norde de C ... Herrengasse 9, Esperanto-Muzeo 

Pliaj klarigoj: de.wikipedia.org/wiki/Hofburg 

Fontoj — Quellen 

Libroj - Bŭcher 
Johanna Rachinger (Hg), Schatzkammer des Wissens, Wien 2018. 
Harry Kŭhnel, Die Hofburg, Wien 1971. 
Felix Czeike, Historisches Lexikon Wien, 5 Bande, Wien 1992-1997. 
Wikipedia. 

Filmoj — Filme 
Erbe Osterreich. Lebensraum Nationalbibliothek. 2018. 
Aus dem Rahmen. 650 Jahre Nationalbibliothek. 2017. 
Mythos Geschichte. Im Auftrag seiner Majestat - Ein barocker 
Bŭcherkrimi. 2005. 

Ne realiĝis la plano konstrui centran bibliotekon en la 9-a distrikto 
de Vieno, Wahringer Strabe — Sensengasse — Spitalgasse. 
Tie troviĝas hodiaŭ Arne Carlson - Parko. 
El la gazeto „L”Informateur“, Wien/Paris, 1937. 
O Osterreichische Nationalbibliothek 

Internationales Esperanto-Museum 
Wien 1., Herrengasse 9 
Haltestelle Herrengasse der U3 
0043 1 534 10 730 esperanto(onb.ac.at 


Offnungszeiten: Dienstag bis Sonntag 10 bis 18 h 
Donnerstag 10 bis 21 h 


Esperantokurse und Fŭhrungen auf Anfrage 


ziĝ 


Im selben Haus befinden sich auch die 
Sammlung fŭr Plansprachen, 
die 
Musikaliensammlung 
und das 
Globenmuseum 














Unverkĝufliche, private Ausgabe — Nevendebla, privata eldono 

